એટલે આપણને સારી લાગતી કોઇ વાત, રીત, પદ્ધતિ કે તરકીબ અન્યોને શું કામ ન જણાવવી કહો ! ‘ગમતાનો ગુલાલ કરવો’ એતો ખેડૂતના લોહીનાસંસ્કાર ગણાય મિત્રો ! એટલે સફળ આયામની વાત કોઇને મોઢેથી કહીએ એના કરતાં આપણી વાડીએ એને બધું નજરોનજર જ શુંકામ ન કરી દેખાડીએ ? કાને સાંભળેલ વાત કરતા નજરે જોયેલ વધુ અસરકારક બનતું હોય છે. પંચવટી બાગમાં અમને આવો લાભ મળે છે. વરસભરમાં અઢી-ત્રણ હજાર મુલાકાતીઓના આવન-જાવનથી વાડી ધમધમતી રહે છે. અને વાડી માહ્યલું કેટલુંક લઈ જવા જેવું લાગે તો આવનારા પોતાની સાથે લઈ જાય છે, અને વાડીમાં ખૂટતું ભળાય તે ઉમેરવાની ભલામણ કરતા જાય છે. આવું માત્ર અમારી જ વાડીએ નહીં, ગુજરાત-સૌરાષ્ટ્રની ઘણી એવી વાડીઓ મારી જાણમાં છે કે અવિરતપણે આવા વિદ્યાવિસ્તરણના કાર્યો થઈ રહ્યા હોય.